

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

SAISTOŠIE NOTEIKUMI

Ogrē

|  |  |
| --- | --- |
| 2024. gada 28.novembrī |  Nr.31/2024 |
|  | (protokols Nr.19; 2.) |

**Noteikumi par Ogres novada iedzīvotāja kartes un skolēna kartes noformēšanas, izsniegšanas un lietošanas kārtību Ogres novadā**

*Izdoti saskaņā ar*

*Pašvaldību likuma 44. panta otro daļu*

# **Vispārīgie jautājumi**

1. Saistošie noteikumi nosaka kārtību, kādā notiek Ogres novada iedzīvotāja kartes un skolēna kartes (turpmāk – Karte) noformēšana, izsniegšana, lietošana, bloķēšana un darbības slēgšana Ogres novadā. Noteikumu aktuālā redakcija ir pieejama Ogres novada pašvaldības (turpmāk – Pašvaldība) tīmekļvietnē [www.ogresnovads.lv](http://www.ogresnovads.lv) un Kartes turētājam ir pienākums sekot līdzi šajos noteikumos veiktajiem grozījumiem.
2. Pamatojoties uz Pašvaldības 2024. gada 30. maija saistošajiem noteikumiem Nr. 18/2024 “Par braukšanas maksas atvieglojumu izglītojamajiem Ogres novadā” un citiem normatīvajiem aktiem, Kartes lietotājiem ir tiesības saņemt Pašvaldības noteiktos sabiedriskā transporta atvieglojumus vispārējās pamatizglītības un vidējās izglītības iestāžu (turpmāk – izglītības iestādes) izglītojamajiem un pensionāriem, kuri savu dzīvesvietu deklarējuši Ogres novada administratīvajā teritorijā, atvieglojumus izglītības iestādes izglītojamo ēdināšanai un Pašvaldības aģentūras “Ogres komunikācijas” struktūrvienības - peldbaseina “Neptūns” apmeklējumam. Papildus tam, Karte sniedz iespējas izmantot priekšrocības un saņemt atlaides lojalitātes programmas (turpmāk – Lojalitātes programma) ietvaros pie sadarbības partneriem.
3. Noteikumos lietotie termini:
	1. Ogres novada iedzīvotāja karte - personalizēta viedkarte, uz kuras norādīts personas vārds, uzvārds, derīguma termiņš, kartes numurs, kas apliecina Ogres novada iedzīvotāja statusu un iedzīvotāja statusu Pašvaldībā, tās iestādēs un pie sadarbības partneriem, un ir derīga 3 (trīs) gadus no izsniegšanas brīža saskaņā ar 1. pielikumu (turpmāk – Iedzīvotāja karte);
	2. Ogres novada skolēna karte - personalizēta viedkarte, uz kuras norādīts personas vārds, uzvārds, dzimšanas dati (datums, mēnesis, gads), fotogrāfija, izglītības iestādes nosaukums, kartes numurs, derīguma termiņš, klase (uzlīmes formā), kas apliecina skolēna identitāti, tiesisko statusu un piederību uz viedkartes norādītajai izglītības iestādei. Ogres novada skolēna karte ir derīga 3 (trīs) gadus no izsniegšanas brīža, ja skolēns turpina mācības uz viedkartes norādītajā izglītības iestādē, saskaņā ar 2. pielikumu (turpmāk – Skolēna karte);
	3. Lojalitātes programma – sadarbības partneru sagatavots piedāvājums Kartes turētājiem priekšrocību un atlaižu saņemšanai, apmeklējot kultūras, sporta, izklaides pasākumus, iegādājoties preces un pakalpojumus. Aktuālais sadarbības partneru saraksts un to piedāvājums Kartes turētājiem tiek publicēts tīmekļvietnē [www.ogresnovads.lv](http://www.ogresnovads.lv) un mobilajā lietotnē “Ogres novadnieks”;
	4. Kartes bloķēšana- kartes darbības  apturēšana uz laiku, kuru izmanto kartes nozaudēšanas,  mehāniska bojājuma gadījumos. Kartes bloķēšanu veic zvanot uz informatīvo tālruni 65035933, kā arī ierodoties Pašvaldības klientu apkalpošanas centrā vai Tūrisma informācijas centrā, uzrādot personu apliecinošu dokumentu;
	5. Kartes slēgšana- kartes darbības apturēšana-anulēšana, kuru izmanto gadījumos, kad kartes lietotājs nevēlas izmantot Iedzīvotāja karti, deklarētā dzīves vieta tiek mainīta ārpus Ogres novada teritorijas, mainīta izglītības iestāde, tiek konstatēti kartes tehniski bojājumi. Kartes slēgšanu veic Pašvaldības klientu apkalpošanas centri, Tūrisma informācijas centrs vai izglītojamā izglītības iestāde.
4. Kartes derīguma termiņš ir 3 (trīs) gadi.
5. Iepriekš, līdz šo saistošo noteikumu spēkā stāšanās brīdim, izsniegtās Iedzīvotāju un Skolēnu kartes ir derīgas līdz to derīguma termiņa beigām.
6. Kartes administrē Pašvaldības centrālā administrācija un tās ir Pašvaldības īpašums, kas nodotas personai valdījumā. Kartes izgatavo Pašvaldības centrālā administrācija. Kartes izsniedz Pašvaldības Klientu apkalpošanas centrā un Pašvaldības administratīvajā teritorijā esošajos Valsts un pašvaldību vienotajos klientu apkalpošanas centros (turpmāk – klientu apkalpošanas centrs) un Tūrisma informācijas centrā, Brīvības ielā 18, Ogrē, Ogres novadā.
7. Karšu lietotājiem noderīgu informāciju par Lojalitātes programmas sadarbības partneriem un to Lojalitātes programmas piedāvājumu Pašvaldības centrālās administrācijas Komunikācijas nodaļa ievieto tīmekļvietnē [www.ogresnovads.lv](http://www.ogresnovads.lv) un mobilajā lietotnē nepieciešamības gadījumā, to aktualizējot vai dzēšot.

# **Iedzīvotāja kartes noformēšana un izsniegšana**

1. Iedzīvotāja karte tiek izsniegta:
	1. Pašvaldības administratīvajā teritorijā deklarētai personai, kura saņem Pašvaldības piešķirtos atvieglojumus, saņem iespēju izmantot Lojalitātes programmas iespējas, ir veikusi samaksu par kartes izsniegšanu, ja tāda tiek piemērota, un ir iesniegusi aizpildītu individuālo pieteikumu elektroniski mobilajā lietotnē “Ogres novadnieks” sadaļā “Vairāk”, izvēloties sadaļas “Ogres novada iedzīvotāja karte” izvēlni “Pieteikties kartei” vai reģistrējusi tīmekļvietnē [www.epakalpojumi.lv](http://www.epakalpojumi.lv), vai - saskaņā ar 3. pielikumu (turpmāk - pieteikums) par Iedzīvotāja kartes saņemšanu klientu apkalpošanas centros, Tūrisma informācijas centrā Brīvības ielā 18, Ogrē (turpmāk – Tūrisma informācijas centrs);
	2. ārpus Pašvaldības administratīvās teritorijas deklarētai personai, kura ir veikusi samaksu par kartes izsniegšanu, saņem iespēju izmantot Lojalitātes programmas iespējas, un ir iesniegusi aizpildītu pieteikumu elektroniski tīmekļvietnē [www.epakalpojumi.lv](http://www.epakalpojumi.lv) par Iedzīvotāja kartes saņemšanu vai klientu apkalpošanas centros, Tūrisma informācijas centrā.
2. Iedzīvotāja karti persona var saņemt, uzrādot:
	1. personu apliecinošu dokumentu (pasi vai personas apliecību);
	2. ja personai Iedzīvotāja karte tiek izsniegta bez maksas un/vai tai pienākas Pašvaldības noteiktie atvieglojumi:

derīgu pensionāra apliecību un/vai;

derīgu invalīda apliecību un/vai;

derīgu politiski represētās personas apliecību un/vai;

Černobiļas atomelektrostacijas avārijas seku likvidēšanas dalībnieka apliecību un/vai;

 daudzbērnu ģimenes (ģimene, kuras aprūpē ir 3 vai vairāk bērnu) statusu apliecinošu dokumentu un/vai;

audžuvecāka vai aizbildņa statusu apliecinošu dokumentu -  Bāriņtiesas lēmuma norakstu vai lēmuma izraksta norakstu un/vai;

trūcīgās vai maznodrošinātās personas statusu apliecinošu izziņu un/vai;

Ukrainas pilsoņa, kam ir izsniegta uzturēšanās atļauja (turpmāk – uzturēšanās atļauja) Latvijas Republikā, uzturēšanās atļauju.

1. Ja persona pieteikumu nav aizpildījusi elektroniski, pieteikuma sagatavošanu veic klientu apkalpošanas centra vai Tūrisma informācijas centra darbinieks, pamatojoties uz iesniegtajiem dokumentiem.
2. Iedzīvotāja karte Pašvaldības centrālajā administrācijā tiek izgatavota 10 darbdienu laikā pēc pieteikuma saņemšanas.
3. Persona ar savu parakstu pieteikumā apliecina, ka piekrīt fizisko personu datu apstrādei un šiem noteikumiem.
4. Iedzīvotāja kartes izsniegšanai saņemtie fizisko personu dati tiek apstrādāti un uzglabāti atbilstoši Fizisko personu datu apstrādes likumam un citiem normatīvajiem aktiem.
5. Maksa par Iedzīvotāja kartes izsniegšanu Pašvaldības administratīvajā teritorijā deklarētiem iedzīvotājiem ir 2,00 EUR. Maksa par Iedzīvotāja kartes izsniegšanu ārpus Pašvaldības administratīvās teritorijas deklarētai personai ir 200,00 EUR. Bez maksas Iedzīvotāja karte tiek izsniegta šādām Pašvaldības administratīvajā teritorijā deklarētām personu grupām šādos gadījumos:
	1. pensionāriem;
	2. politiski represētajām personām;
	3. trūcīgajām un maznodrošinātajām personām;
	4. personām no daudzbērnu ģimenēm, kurām nav izsniegta Skolēna karte;
	5. personām no audžuģimenēm, kuriem nav izsniegta Skolēna karte;
	6. aizbildņiem;
	7. Černobiļas atomelektrostacijas avārijas seku likvidēšanas dalībniekiem;
	8. personām ar invaliditāti;
	9. Ukrainas pilsoņiem, kuriem ir izsniegta uzturēšanās atļauja Latvijas Republikā un kuriem nav izsniegta Skolēna karte;
	10. ja iepriekš izsniegtā Iedzīvotāja karte nav tehniskā vai lietošanas kārtībā un defekti ir radušies Pašvaldības vainas dēļ;
	11. ja Iedzīvotāju kartes nomaiņa nepieciešama saistībā ar izmaiņām personas datos, kas norādīti uz Iedzīvotāja kartes, un ja iepriekš izsniegtā Iedzīvotāja karte tiek nodota klientu apkalpošanas centrā vai Tūrisma informācijas centrā.
6. Par Iedzīvotāja kartes izgatavošanu iespējams norēķināties:
	1. Klientu apkalpošanas centrā;
	2. Tūrisma informācijas centrā;
	3. ar pārskaitījumu internetbankā vai kredītiestādē un Latvijas Pasta nodaļās, norādot šādus rekvizītus:

Saņēmējs: Ogres novada pašvaldība

Reģistrācijas Nr. 90000024455

Norēķinu konts: Valsts kase LV25TREL9800890740210, TRELLV22

Maksājuma mērķis: Ogres novada iedzīvotāja kartes izgatavošana, vārds, uzvārds, personas kods.

# **Skolēna kartes noformēšana un izsniegšana**

1. Skolēna karte pirmreizēji bez maksas tiek izsniegta skolēniem, kuri iegūst izglītību Pašvaldības vispārējās pamatizglītības un vidējās izglītības iestādēs neatkarīgi no skolēna deklarētās dzīvesvietas.
2. Informāciju Skolēna kartes izgatavošanai sagatavo izglītības iestāde, kurā mācās skolēns. Informāciju izglītības iestāde sagatavo pēc savas iniciatīvas vai saņemot skolēna vecāka, likumiskā pārstāvja vai pilngadīga skolēna elektroniski reģistrētu pieteikumu. Pieteikuma elektronisku reģistrēšanu veic tīmekļvietnē [www.epakalpojumi.lv](http://www.epakalpojumi.lv). Iepriekš minētās kartes izdruka notiek Pašvaldības centrālajā administrācijā, bet izgatavoto karšu izsniegšana tiek veikta izglītības iestādē.
3. Izglītības iestāde norīko atbildīgo personu, kura veic informācijas sagatavošanu par Skolēna karšu izgatavošanu, skolēna datu ievadi informācijas sistēmā, un informācijas par skolēna klasi uzlīmēšanu uz Skolēna kartes.
4. Izglītības iestādes atbildīgā persona, pirmreizēji, sagatavojot informāciju par Skolēna karti, veic skolēna fotografēšanu un pievieno fotogrāfiju ievadītajiem skolēna datiem informācijas sistēmā, ja nepieciešams.
5. Pašvaldības centrālā administrācija veic Skolēna karšu izdruku un nosūta tās izsniegšanai izglītības iestādei. Izglītības iestāde organizē Skolēna karšu izsniegšanu.
6. Skolēna karte tiek izgatavota un izsniegta bez maksas šādos gadījumos:
	1. saņemot Skolēna karti pirmo reizi;
	2. ja iepriekš izsniegtā Skolēna karte tiek atjaunota ne ātrāk kā mēnesi pirms derīguma termiņa beigām;
	3. ja iepriekš izsniegtā Skolēna karte nav tehniskā vai lietošanas kārtībā un defekti radušies Pašvaldības vainas dēļ;
	4. ja skolēns maina izglītības iestādi Pašvaldības dibinātu izglītības iestāžu ietvaros;
	5. ja Skolēna kartes nomaiņa nepieciešama saistībā ar izmaiņām personas datos, kas norādīti uz Skolēna kartes, un ja iepriekš izsniegtā Skolēna karte tiek nodota klientu apkalpošanas centrā vai Tūrisma informācijas centrā.
7. Skolēna kartes izgatavošanai saņemtie fizisko personu dati tiek apstrādāti un uzglabāti atbilstoši Fizisko personu datu apstrādes likumam un citiem spēkā esošajiem normatīvajiem aktiem.

# **Kartes lietošanas noteikumi**

1. Iedzīvotāja karte iedzīvotāja statusu apliecina gadījumos, kad tas nepieciešams pasažieru pārvadāšanas kontroles vajadzībām sabiedriskajā transportā un pakalpojumu sniedzējiem Lojalitātes programmas vajadzībām.
2. Skolēna karte apliecina skolēna statusu visur, kur tiek prasīts uzrādīt skolēna statusu apliecinošu dokumentu gan Pašvaldībā, gan visā Latvijas Republikas teritorijā.
3. Persona var izmantot Karti Pašvaldības piešķirto atvieglojumu saņemšanai tik ilgi, kamēr persona atbilst tām iedzīvotāju grupām, kurām Pašvaldība ir noteikusi sabiedriskā transporta, izglītojamo ēdināšanas un Pašvaldības aģentūras “Ogres komunikācijas” struktūrvienības - peldbaseina “Neptūns” pakalpojumu atvieglojumus saskaņā ar Pašvaldības izdotajiem saistošajiem noteikumiem par braukšanas maksas atvieglojumiem un Pašvaldības izdotajiem saistošajiem noteikumiem par ēdināšanas pabalstu.
4. Ja persona ir zaudējusi tiesības saņemt Pašvaldības sniegtos atvieglojumus, persona var turpināt izmantot Karti Lojalitātes programmas iespēju izmantošanai līdz Kartes derīguma termiņa beigām.
5. Karti drīkst lietot tikai persona, kurai tā ir izsniegta un kuras dati ir norādīti uz Kartes. Personai var būt izsniegta viena Iedzīvotāja karte vai viena Skolēna karte.
6. Izmantojot Pašvaldības piešķirtos braukšanas maksas atvieglojumus sabiedriskajā transportā, Kartes turētājam ir pienākums veikt elektronisku reģistrāciju transporta līdzeklī, autorizējot Karti pie elektroniskā datu nolasītāja, par ko tiek izsniegta izdruka par veikto braucienu. Personai ir pienākums saglabāt izsniegto izdruku līdz brauciena beigām. Pakalpojums tiek nodrošināts, ja sabiedriskā transporta elektroniskā reģistrācija tehniski nedarbojas.
7. Ja persona, iekāpjot transportlīdzeklī, autorizē braucienu un vēlas tupināt braucienu pēc transporta līdzekļa maršruta galapunkta sasniegšanas, personas pienākums ir atkārtoti autorizēt Karti pie elektroniskā datu nolasītāja, par ko tiek izsniegta izdruka par veikto braucienu. Personai ir pienākums saglabāt izsniegto izdruku līdz brauciena beigām.
8. Izglītības iestādēs, kurās tas ir tehniski iespējams, Pašvaldības noteiktā ēdināšanas pabalsta saņemšanai, skolēns pabalstu saņem, autorizējot Skolēna karti pie elektroniskā datu nolasītāja.
9. Personām, kas izmanto Karti Lojalitātes programmas ietvaros, ir pienākums uzrādīt Karti pakalpojumu sniedzējam un/vai autorizēt pie elektroniskā datu nolasītāja.
10. Ja ir aizdomas par Iedzīvotāja kartes neatbilstību patiesajam turētājam, pēc pasažieru pārvadāšanas kontroles vai pakalpojumu sniedzēja lūguma Iedzīvotāja kartes turētājam ir jāuzrāda personu apliecinošs dokuments.
11. Ja persona atsakās uzrādīt personu apliecinošu dokumentu:
	1. pasažieru pārvadāšanas kontroles vajadzībām sabiedriskajā transportā, tad kontrolierim ir tiesības izraidīt personu no sabiedriskā transporta līdzekļa un pieaicināt policijas darbinieku šā pasažiera personības noskaidrošanai;
	2. pakalpojumu sniedzējam, tad tam ir tiesības atteikties piešķirt atlaidi precei vai pakalpojumam.
12. Ja pasažieru pārvadāšanas kontrole sabiedriskajā transportā konstatē, ka Iedzīvotāja kartes patiesais turētājs ir cita persona, Iedzīvotāja karte tiek aizturēta, sastādot aizturēšanas aktu un nodota klientu apkalpošanas centram vai Tūrisma informācijas centram anulēšanai.
13. Ja persona turpina izmantot Karti atvieglojumu saņemšanai pēc atvieglojumu lietošanas tiesību zaudējuma, Pašvaldība ir tiesīga piedzīt no personas nepamatoti saņemto pakalpojumu vērtību.
14. Kartes atrašanas gadījumā personai ir jāvēršas un tā jānodod tuvākajā Pašvaldības iestādē vai izglītības iestādē, ja pēc tās iespējams identificēt izglītības iestādi, kurai Skolēna karte ir piederīga.

# **Kartes atkārtota saņemšana**

1. Atkārtoti Karte tiek izsniegta, ja nozaudēta, nozagta vai citu iemeslu dēļ netiek nodota nomaiņai klientu apmeklēšanas centrā. Maksa par atkārtotu Kartes izsniegšanu, izņemot šo noteikumu 14.1. - 14.11. un 21.1. – 21.5. punktā noteiktos gadījumus, ir 2,00 EUR, kas jāsamaksā pirms Kartes saņemšanas.
2. Lai atkārtoti saņemtu Iedzīvotāja karti, persona vēršas klientu apkalpošanas centrā vai Tūrisma informācijas centrā, līdzi ņemot šo noteikumu 9. punktā norādītos dokumentus vai elektroniski reģistrējot pieteikumu tīmekļvietnē [www.epakalpojumi.lv](http://www.epakalpojumi.lv).
3. Atkārtotai Skolēna kartes saņemšanai skolēna vecāks, likumiskais pārstāvis vai pilngadīgais skolēns vēršas klientu apkalpošanas centrā vai Tūrisma informācijas centrā, līdzi ņemot
4. :

39.1. savu personu apliecinošu dokumentu (pase vai personas apliecība);

39.2. skolēna personu apliecinošu dokumentu (pase vai personas apliecības) vai dzimšanas apliecību;

39.3. pilnvaras orģinālu, ja skolēnu pārstāv pilnvarotā persona;

39.4. aizbildnību vai aizgādnību apliecinošu dokumentu, ja skolēnu pārstāv likumiskais pārstāvis;

39.5. maksājumu apliecinošu dokumentu par Skolēna kartes atkārtotas izgatavošanas samaksas veikšanu.

40. Kartei atkārtoti var pieteikties lietotnē “Ogres novadnieks” sadaļā “Vairāk”, izvēloties sadaļas “Ogres novada iedzīvotāja karte” izvēlni “Pieteikties kartei” vai reģistrēties tīmekļvietnē [www.epakalpojumi.lv](https://www.epakalpojumi.lv/Category.aspx?cat=CARDO), pievienojot maksājumu apliecinošu dokumentu par Skolēna kartes atkārtotas izgatavošanas samaksas veikšanu.

41. Informācijas sagatavošanu par atkārtotas Kartes izgatavošanu veic klientu apmeklēšanas centra vai Tūrisma informācijas centra darbinieks, pamatojoties uz iesniegtajiem dokumentiem, un persona, skolēna vecāks, likumiskais pārstāvis vai pilngadīgais skolēns ar savu parakstu apliecina norādīto datu pareizību.

42. Par Kartes atkārtotu izgatavošanu iespējams norēķināties šo noteikumu 15. punktā minētos veidos, maksājuma mērķī norādot:

42.1. Iedzīvotāja kartes vai Skolēna kartes atkārtota izgatavošana;

42.2. Iedzīvotāja kartes vai Skolēna kartes saņēmēja personas vārds, uzvārds un personas kods.

43. Personai ir pienākums nomainīt Karti šajos noteikumos noteiktajā kārtībā, ja ir nekvalitatīva vai bojāta fotogrāfija, pēc kuras persona nav identificējama.

1. **Kartes bloķēšana un darbības slēgšana**

44. Iedzīvotāja karte tiek anulēta automātiski, ja beidzies tās derīguma termiņš vai personas deklarētā dzīvesvieta vairs nav Pašvaldības administratīvajā teritorijā.

45. Skolēna karte tiek anulēta automātiski, ja skolēns pārtraucis mācības izglītības iestādē vai beidzies tās derīguma termiņš.

46. Ja persona vēlas, lai Karti anulē, persona vai tās likumiskais pārstāvis ierodas klientu apkalpošanas centrā vai Tūrisma informācijas centrā un aizpilda iesniegumu brīvā formā par Kartes anulēšanu.

47. Ja Kartes lietotājs vai tā likumiskais pārstāvis vēlas, lai Karti bloķē, Kartes lietotājs vai tā likumiskais pārstāvis zvana uz Pašvaldības norādīto tālruņa numuru 65035933, sniedzot visu operatora prasīto informāciju vai personīgi ierodas klientu apkalpošanas centrā vai Tūrisma informācijas centrā un aizpilda iesniegumu par Kartes bloķēšanu.

48. Ja persona atrod citas personas lietošanā nodotu Karti, persona vai tās likumiskais pārstāvis zvana uz Pašvaldības norādīto tālruņa numuru, sniedzot visu operatora prasīto informāciju vai personīgi nogādā atrasto Karti Klientu apkalpošanas centrā, jebkurā Pašvaldības iestādē vai izglītības iestādē. Saņemot informāciju par atrastu Karti, tā tiek bloķēta.

49. Pašvaldībai ir tiesības anulēt sabiedriskā transporta, izglītības iestādes izglītojamo ēdināšanas, Pašvaldības aģentūras “Ogres komunikācijas” struktūrvienības - peldbaseina “Neptūns” pakalpojumiem Karti šādos gadījumos:

49.1. ja klientu apkalpošanas centrā vai Tūrisma informācijas centrā ir saņemts rakstisks iesniegums par Kartes anulēšanu;

49.2. ja pasažieru pārvadāšanas kontrole sabiedriskajā transportā iesniedz klientu apkalpošanas centrā vai Tūrisma informācijas centrā Kartes aizturēšanas aktu.

50. Pašvaldībai ir tiesības nodot privātpersonai vai citai publiskai personai pilnā vai daļējā apmērā, noslēdzot par to līgumu par pienākumu izpildi un personas datu apstrādi, tos Pašvaldības pienākumus, kas attiecas uz karšu apkalpošanu, ienākošo zvanu nodrošināšanu attiecībā uz karšu apkalpošanu, atbalsta sniegšanu iedzīvotājiem par karšu lietošanu, karšu problēmu risināšanu, lietotāju konsultēšanu par kartes izmantošanas iespējām u.c. pienākumus.

1. **Personas datu apstrāde**

51. Personas datu apstrādes mērķis – Karšu izsniegšana iedzīvotājiem atbilstoši šiem noteikumiem un Karšu piesaiste kredītiestāžu kontam.

52. Personas datu apstrādes juridiskais pamatojums - personas datu apstrāde var tikt veikta uz iedzīvotāja Kartes pieteikuma pamata, uz telefoniski sniegtās informācijas pamata, ja tas ir tieši saistītas ar izsniegtu Karti, uz saņemtās informācijas no izglītības iestādes, kredītiestādes, kontroles sabiedriskajā transportā, pamata. Personas datu apstrāde tiek veikta saskaņā ar Eiropas Parlamenta un Padomes regulu Nr.2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk - Vispārīgā datu aizsardzības regula) noteikumiem.

53. Personas datu apstrādes juridiskais pamatojums - personas datu apstrāde var tikt veikta uz iedzīvotāja Kartes pieteikuma pamata, uz telefoniski sniegtās informācijas pamata, ja tas ir tieši saistītas ar izsniegtu Karti, uz saņemtās informācijas no izglītības iestādes, kredītiestādes, kontroles sabiedriskajā transportā, pamata. Personas datu apstrāde tiek veikta saskaņā ar Eiropas Parlamenta un Padomes regulas Nr.2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk - Vispārīgā datu aizsardzības regula) noteikumiem.

54. Personas datu apstrāde tiek veikta, ievērojot šādus principus:

54.1. personas datu apstrāde tiek veikta likumīgi, godprātīgi un datu subjektam pārredzamā veidā;

54.2. personas dati tiek apstrādāti adekvāti, atbilstīgi un tikai tie, kas nepieciešami apstrādes nolūku sasniegšanai;

54.3. personas dati tiek apstrādāti tādā veidā, lai tiktu nodrošināta atbilstoša personas datu drošība, tostarp aizsardzība pret neatļautu vai nelikumīgu apstrādi un pret nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus;

54.4. personas dati tiek glabāti ne ilgāk kā nepieciešams nolūkiem, kādos attiecīgos personas datus apstrādā;

54.5. tiek apstrādāti tikai precīzi personas dati, un, ja tas būs nepieciešams, tos atjauninās;

54.6. personas dati tiek vākti tikai konkrētos, skaidros un leģitīmos nolūkos, un to turpmāka apstrāde netiks veikta ar minētajiem nolūkiem nesavietojamā veidā. Izņemot, ja tas būs nepieciešams, lai izpildītu tiesību aktos noteiktās funkcijas un pienākumus.

55. Personas datu glabāšanas laiks – 5 (pieci) gadi.

56. Personas datu saņēmēji – personas datu apstrādi var veikt Pašvaldības centrālās administrācijas darbinieki vai persona, kurai Pašvaldība deleģējusi šīs tiesības.

57. Datu subjekta tiesības – datu subjekta tiesības nosaka un regulē Vispārīgā datu aizsardzības regula, t.sk., bet ne tikai, pieprasīt pārzinim piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz sevi, vai tiesības iebilst pret apstrādi, kā arī tiesības uz datu pārnesamību; tiesības kontaktēties un iesniegt sūdzību pārzinim vai Datu valsts inspekcijai.

58. Personas datu apstrādē netiek nodrošināta automatizēta lēmumu pieņemšana, tostarp profilēšana.

59. Personas datu apstrādes pārzinis: Ogres novada pašvaldības centrālā administrācija, adrese: Brīvības iela 33, Ogre, Ogres novads, LV-5001, tālrunis: 65071160, elektroniskā pasta adrese: ogredome@ogresnovads.lv, tīmekļvietne: [www.ogresnovads.lv](http://www.ogresnovads.lv).

Domes priekšsēdētājs E. Helmanis